Psusennes Is maske: oppdaget i Tanis av Pierre Montet i 1940
**Pierre Montet** (født 27. juni 1885, Villefranche-sur-Saône, Rhône, død 18. juni 1966 i Paris) var en fransk egyptolog.

Biografi
--------

Montet startet først sine studier under Victor Loret ved Universitetet i Lyon. Han gjorde utgravninger i Byblos (det moderne Jbeil) i Libanon mellom 1921 og 1924  : Utgravningene bestod av gravsteder fra herskerne fra tiden til mellomriket. Mellom 1929 og 1939 gravde han ut i Tanis, Egypt og fant de kongelige nekropolis fra det 21. og 22. dynasti — med funn som nesten var på høyde med Tutankhamuns gravsted i Kongenes dal. 

Wendebauendjeds unike beger fra hans intakte gravsted i Tanis som ble oppdaget av Pierre Montet i 1946
I utgravingssesongen 1939-1940 i Egypt, oppdaget han de komplette og intakte gravstedene til 3 egyptiske faraoer i Tanis: Psusennes I, Amenemope, og Shoshenq II sammen med det delvis plyndrede gravstedet til Takelot I i Nedre Egypt i Tanis. Det siste gravstedet innholdt et gullarmbånd til Osorkon I, Takelots far, og en hjerteskarabé. Han fant også det utplyndrede gravstedet til Osorkon II og det delvis plyndrede gravstedet til denne kongens sønn, prins Hornakht. Begynnelsen på andre verdenskrig i Vest-Europa i mai 1940 stoppet alt utgravningsarbeid i Tanis. Men etter krigen gjenopptok Montet sitt virke i Tanis og avdekket da det intakte gravstedet til general Wendebauendjed, (bokstavelig talt øverstkommanderende for hæren) som tjenestegjorde under Psusennes I, i 1946.

I sin akademiske karriere, var han professor i egyptologi ved Universitetet i Strasbourg fra 1919 til 1948 og så ved Collège de France i Paris mellom 1948 og 1956.

Feil
----

Montet trodde at hans utgravninger i Tanis hadde avdekket Pi-Rameses, men etter hans død oppdaget den østerrikske egyptologen Manfred Bietak at selv om Montet hadde oppdaget Pi-Rameses steinarbeid i Tanis, så var den virkelige plasseringen av oldtidsbyen omtrent 30 km lenger sør.

Publikasjoner
-------------

* Byblos & Egypt (1928)
* La Necropole Royale de Tanis (1958)
* Everyday Life in the Days of Ramesses the Great (1958)
* Eternal Egypt (1964)
* Tanis, douze années de fouilles dans une capitale oubliée du delta Égyptien, Payot, Paris, (1942) [Norsk ovesettelse av tittelen: Tanis, tolv års utgravninger en glemt hovedstad i det egyptske deltaet, Payot, Paris, (1942)]

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, Munzinger IBA 00000009185, besøkt 9. oktober 2017[Hentet fra Wikidata]
4. 1 2   annuaire prosopographique: la France savante, oppført som Pierre Jean Marie Montet, CTHS person-ID 111440, besøkt 9. oktober 2017[Hentet fra Wikidata]
5. 1 2   San Francisco Museum of Modern Art online collection, www.sfmoma.org, besøkt 23. august 2021[Hentet fra Wikidata]
6. ↑   LIBRIS, libris.kb.se, utgitt 5. november 2012, besøkt 24. august 2018[Hentet fra Wikidata]
7. ↑   aibl.fr, besøkt 3. april 2023[Hentet fra Wikidata]
8. ↑   Léonore database[Hentet fra Wikidata]
9. ↑  "Pierre Montet, in *Je m'appelle Byblos*, Jean-Pierre Thiollet, H & D, 2005. ISBN 2 914 266 04 9.

Kilder
------

* Tanis skatter
* BBC *Oldtidens forsvunne byer* (*Lost Cities of the Ancients*)

Portal: Arkeologi

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** Munzinger (iba)
 |